**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 02.08.2018, ora 08.00 – 03.08.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 03.08.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 02.08.2018, la ora 09.45, atenţionarea hidrologică nr. 55-COD GALBEN, valabilă în intervalul 02.08.2018, ora 10.00-03.08.2018, ora 10.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE** pe râurile din bazinele hidrografice: Crişul Negru – bazin superior şi afluenţi bazin mijlociu şi inferior **(judeţele: Bihor și Arad)**, Crișul Alb – bazin superior și afluenți bazin mijlociu și inferior **(judeţele: Hunedoara și Arad),** Arieș – bazin superior și afluenți bazin mijlociu și inferior **(judeţele: Alba şi Cluj)**, Mureş – afluenţii aferenţi sectorului aval confluenţă Târnave **(judeţele: Alba, Cluj, Sibiu, Hunedoara şi Arad),** Bega – bazin superior şi afluenţi bazin mijlociu, Timiş – bazin superior amonte S.H. Lugoj, Pogăniș – bazin superior, Bȃrzava, Caraş **(judeţele: Timiş şi Caraș Severin),** Desnӑţui **(județele: Mehedinți şi Dolj),** Jiu **(județele: Hunedoara, Gorj, Mehedinți şi Dolj)**,Olteţ – bazin superior, Olt – afluenţii aferenţi sectorului aval confluenţӑ Lotru – amonte Ac. Drӑgӑşani (**judeţele: Vâlcea, Gorj, Argeș și Olt),** Vedea – bazin superior **(judeţele: Argeș şi Olt)**, Argeș – bazin superior **(judeţele: Argeș şi Dâmboviţa),** Prut - sector amonte Ac. Stânca Costeşti **(judeţul Botoşani).** **Fenomenele se pot produce cu probabilitate şi intensitate mai mare în intervalul 02.08.2018, ora 14:00 – 02.08.2018, ora 21:00 pe unele râuri mici din judeţele: Gorj, Hunedoara şi Arad.** **Se ridică începând cu data de 02.08.2018, ora 10:00, avertizarea hidrologicӑ din celelalte bazine hidrografice avertizate anterior.**

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, ARGEŞ, BIHOR, BOTOŞANI, CARAŞ-SEVERIN, CLUJ, DÂMBOVIŢA, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA (16 prefecturi) – COD GALBEN.*

**Debitele au fost** **în creștere** ca urmare a precipitațiilor căzute în interval și propagării pe râurile din bazinele hidrografice: Bârzava, Caraș, Nera, Cerna, Jiu, Vedea, Argeș, bazinele superioare ale Crișurilor, Someșului Mic, bazinul superior și mijlociu al Timișului, râurile mici din bazinul mijlociu al Mureșului, cursurile inferioare ale Ialomiței, Bârladului, Bistriței, Moldovei, cursurile râurilor Siret și Prut și în scădere pe celelalte râuri.

Scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale şi creşteri mai însemnate de niveluri și debite s-au înregistrat pe unele râuri din bazinele hidrografice Vișeu, Iza, Crișul Repede, Crișul Negru și pe unele râuri mici din bazinele mijlocii ale Someșului și Mureșului, ca urmare a precipitațiilor sub formă de aversă căzute în interval, cu caracter torențial și însemnate cantitativ.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someș, Crasna, Barcău, Motru şi unii afluenţi ai Argeşului superior, unde se situează sub normalele lunare, cu valori cuprinse intre 30-90% din acestea.

Din informațiile primite până la ora 600 se situează peste **COTELE DE ATENȚIE** râurile la următoarele stații hidrometrice: Prut - Rădăuți Prut (290+66)-jud. BT, Dâmbovița – Dragomirești (200+37)-jud. IF și Ciric – Iași (170+24)-jud. IS.

În interval s-a situat peste **COTA DE INUNDATIE** râul Prut la s.h. Oroftiana (470+4)-jud. BT.

În interval au fost emise o **avertizare hidrologică** pentru fenomene imediateșicinci **atenționări hidrologice** pentru fenomene imediate**.**

**Debitele vor fi în scǎdere**, exceptând cursurile mijlocii și inferioare ale râurilor: Crișul Negru, Crișul Alb, Timiș, Jiu, Argeș, cursurile inferioare ale Crișului Repede, Mureșului, Bârzavei, Carașului, Nerei, Cernei, Oltului, Vedei și cursurile Siretului și Prutului, unde vor fi în creștere prin propagare.

Sunt posibile scurgeri pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri mai însemnate de niveluri și debite cu depăşiri ale **COTELOR DE ATENȚIE** pe unele râuri din sud-vestul țării și din zonele de deal şi de munte.

**DUNĂRE**

**Debitul la intrarea în ţară** (secţiunea Baziaş) în intervalul 02-03.08.2018 **a fost staționar, având valoarea de 3800 m3/s**, sub media multianuală a lunii **august (4300 m3/s).**

În aval de Porţile de Fier debitele au fost în scădere pe sectorul Gruia – Corabia și în creștere pe sectorul Turnu Măgurele – Tulcea.

**Debitul la intrarea în ţară** (secţiunea Baziaş) **va fi** **staţionar (3800 m3/s).**

În aval de Porţile de Fier debitele vor fi în scădere pe sectoarele Gruia – Turnu Măgurele și Isaccea – Tulcea, relativ staționare la Zimnicea şi în creștere pe sectorul Giurgiu - Galați.

**2.** **Situaţia meteorologică în intervalul 02.08.2018, ora 08.00 –03.08.2018, ora 06.00**

**În ţară,** înnorări temporar accentuate, averse, descărcări electrice și intensificări de scurtă durată ale vântului au mai fost, îndeosebi după-amiaza și seara, în Maramureș, local în Carpații Occidentali și Meridionali, în Crișana și în Transilvania, dar și în nordul Olteniei și al Munteniei și pe arii restrânse în Banat. În intervale scurte de timp, cantitățile de apă înregistrate au depășit izolat 20 l/mp. În restul teritoriului, vremea a fost frumoasă, cu cer variabil, iar vântul a suflat slab și moderat. Temperaturile maxime, apropiate de cele normale ale perioadei, au fost cuprinse între 25 de grade la Întorsura Buzăului și 32 de grade la Satu Mare, Baia Mare, Sighetu Marmației, Chișineu Criș, Băile Herculane, Drobeta-Turnu Severin, Jurilovca și Tulcea, iar la ora 06 se înregistrau 9 grade la Miercurea Ciuc și 25 de grade la Moldova Nouă, Sfântu Gheorghe-Deltă, Sulina și Constanța-Dig. *Indicele temperatură-umezeală (ITU) a atins si depășit ușor pragul critic de 80 de unități al disconfortului termic pe arii restrânse în Maramureș, Crișana, Banat, Oltenia și Muntenia.*

**Observație:** începând de ieri, de la ora 06, au fost în vigoare 27 de mesaje privind fenomene meteorologice periculoase imediate:

-1 avertizare *cod portocaliu* emisă de către SRPV Cluj Napoca;

-26 de atenționări *cod galben*: 10 emise de către SRPV Cluj Napoca, 8 emise de către SRPV Timișoara, 6 emise de către SRPV Sibiu și 2 emise de către SRPV Craiova.

**La Bucureşti,** vremea a fost frumoasă. Cerul a fost variabil, iar vântul a suflat slab și moderat. Temperatura maximă, apropiată de cea normală pentru această dată, a fost de 30 de grade la toate stațiile meteo, iar la ora 06 se înregistrau 19 grade la stația meteo Băneasa și 20 de grade la Filaret și Afumați.

**3. Prognoza meteorologică în intervalul 03.08.2018, ora 08.00 –04.08.2018, ora 08.00**

**În ţară,** vremea se va ameliora semnificativ în privința ploilor. Cerul va fi variabil, cu înnorări temporar accentuate, averse și descărcări electrice după-amiaza și seara pe arii restrânse în regiunile sud-vestice și în zona de munte și cu totul izolat în rest. Vor mai fi condiții de grindină. Vântul va sufla slab și moderat, cu unele intensificări în sud-est, dar de scurtă durată și în timpul ploilor. Temperaturile maxime se vor încadra între 26 și 32 de grade, iar cele minime între 11 și 23 de grade, mai scăzute în estul Transilvaniei. *Indicele temperatură-umezeală (ITU) va atinge și va depăși ușor pragul critic de 80 de unități al disconfortului termic, pe arii restrânse îndeosebi în zonele de câmpie.*

**La Bucureşti,** vremea va fi predominant frumoasă. Cerul va fi variabil, cu unele înnorări după-amiaza, iar vântul va sufla slab și moderat. Temperatura maximă va fi de 30...31 de grade, iar cea minimă de 16...18 grade. *Indicele temperatură-umezeală (ITU) va atinge și posibil va depăși ușor pragul critic de 80 de unități al disconfortului termic.*

***II. CALITATEA APELOR***

**Pe Marea Neagră**

**A.B.A. Dobrogea-Litoral** informează că în data de 02.08.2018 a fost semnalata prezenta a 3 delfini morti: primul la ora 13.00, pe plaja dintre 2 Mai și Vama Veche si doi pe plaja din Mamaia, unul la ora 15.00, in zona Cazino, langa restaurant Galion si altul la ora 16.30, in zona hotel Savoy.

Pe râurile interioare și pe fluviul Dunărea nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 01.08.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 **Direcția de Comunicare**